موسى ليتو مرزوق (عبريه:משה מרזוק) اسمه بالعبريه: موشى مارزوگ , من مواليد 20 ديسمبر سنة 1926م , اتعدم فى 31 يناير سنة 1955م , و اشتهر موسى مرزوق بسبب تورطه فى سلسله من التفجيرات الارهابيه فى العاصمه المصريه القاهره, و اللى اسمها عملية سوزانا او فضيحة لافون. كانت عيلة ليتو مرزوق انتقلت من تونس لمصر اوائل القرن العشرين, على الرغم من الاحتفاظ بالمواطنه الفرنسيه, موسى ليتو مرزوق اشتغل جراح فى واحده من المستشفيات اليهوديه بالقاهره فى اوائل العقد الخمسين, و تم تجنيده كجاسوس عن طريق الاستخبارات العسكريه الاسرائيليه زى بقية الشباب اليهود المصريين, و فى بدايه سنة 1954م المجموعه الارهابيه عملت سلسله من التفجيرات و استهداف المصالح الحكوميه, و منها استهداف مكتب البريد فى اسكندريه, و اتنين من المكتبات فى القاهره و الاسكندريه, بالاضافه للتفجيرات فى المسارح و عروض السينما, و اتقال ان التفجيرات ما خلفتش اصابات او خساير بشريه برغم ان المصالح الحكوميه اتعرضت لخساير ماديه, و بعد كده بقت الازمه السياسيه فى اسرائيل اتسمت بقضية لافون نسبه لوزير الدفاع بينهاس لافون, اللى امر بالعمليات بهدف هز ثقة المصريين بالحكومه المصري.